Карам Бурсин

**Карам Бурсин** (); тав. 4 июни 1987, Истанбул, Туркия) — ҳунарпешаи театр, синамо ва телевизиони Туркия.

## Зиндагинома
Карам 4 июни соли 1987 дар Истанбул таваллуд шудааст. Модараш Чигдем хонашин ва падараш Иброҳим Помир соҳибкорест, ки як ширкати байналмилалиро роҳбарӣ мекунад. Ба ғайр аз ӯ, дар оила як духтар Мелис, бузургтар аз Карим низ мебошад.

Даврони кӯдакии ӯ дар сайёҳат гузаштааст. Аввалин сафараш ҳангоми яксола будани ӯ ба вуқӯъ пайвастааст. Бинобар мансаби волидайн онҳо аз Истанбул ба Шотландия рафтанд, вале дар он ҷо зиёд намонданд.
Сафари навбатии онҳо ба Индонезия буд, ки дар он ҷо то 5-солагии Карам зиндагӣ карданд. Онҳо инчунин дар Имороти Муттаҳидаи Арабӣ, Малайзия ва Туркия низ зиндагӣ намудаанд. Аммо ин ба тарбияи фарзандон дар оила зарар нарасонд. Ҳунарпеша иқрор шуд, ки сафар ба ӯ дар ташаккули хислаташ кумак кардааст. Вақте Карам 10-сола шуд, падару модараш кишваргардиро анҷом дода, дар иёлоти Техаси Амрико қарор гирифтанд. Аз ҳамон лаҳза, кашфи эҷодии ҷавон оғоз ёфт. Дар синни наврасӣ, ӯ дар бораи синамо фикр мекард.

Пас аз хатми мактаби миёна, ӯ ба коллеҷи Эмерсони Бостон ба шуъбаи актёрӣ дохил шуд. Аммо, падар мехост, ки писараш худро дар тиҷорат санҷад.

Барои наранҷондани волидайн, Карам ба донишгоҳи Лос Анҷелес дохил шуд. Аммо омӯзиш душвор буд ва фикрҳои ҳунару санъат ӯро ором намегузоштанд.

## Фаъолият
Карам қаблан дар филмҳои амрикоӣ, аз ҷумла Sharktopus соли 2010 бо ҳунарпешаҳои машҳур Эрик Робертс ва Сара Малакул Лейн ҳунарнамоӣ намудааст. 9 сентябри соли 2013, ӯ дар таблиғи Line баромад намуд. Бурсин бо нақши "Карам Сайер" дар силсилафилми Kanal D Güneşi Beklerken, шинохта шуд ва дар қисмати охирини силсилафилм нақши дугоники қаҳрамонашро бо номи "Гунеш Сайер" тасвир кардааст. Дар ин силсилафилм ҳунарпешаҳо Эмре Кинай, Ханда Доғандамир, Ягмур Танрисевсин ва дигарон низ ҳунарнамоӣ намудаанд. Дар филми Чаған Ирмак Unutursam Fısılda, соли 2014 нақши мусиқинавоз бо номи Эрҳанро бозидааст. Соли 2016 ӯ дар якҷоягӣ бо дӯстдухтари собиқаш Серенай Сарикая дар бренди Mavi Jeans рӯи навор баромадааст. Карам синамоҳои Ҳолливуд ва Туркияро пайгирӣ мекунад ва дар амал ҳам забони англисӣ ва ҳам туркиро истифода мекунад. Ӯ инчунин барандаи ҷоизаи беҳтарин ҳунарпеша дар Сеул гардидааст.

Карам дар силсилафилми "Дари хонаамро бикӯб" (Sen Çal Kapımı) бо ҳамроҳии Ханда Эрчел нақшҳои асосӣ "Серкан Болат" ва "Эда Йилдиз"-ро иҷро намудаанд. Силсилафилмро MF Yapim таҳия кардааст, ки коргардон Юсуф Пирҳасан, Эндер Михлар, Алтан Донмез ва филмномааш аз тарафи Оиша Уннер Кутлу навишта шудааст. Он дар FOX 6 июли соли 2020 бо назардошти баррасиҳои мусбӣ ва рейтингҳои баландтар пешниҳод карда шуд.

## Ҳаёти шахсӣ
Ҳунарпеша Ягмур Танрисевсин ва Карам Бурсин тақрибан як сол мулоқот карданд.

Соли 2015, ӯ як сол чеҳраи таблиғи бренди Mavi гардид ва ҳунарпеша Серенай Сарикая шарики таблиғотии ӯ шуд. Дарҳол пас аз сабти навори аввал, Серенай ва Карам робитаро оғоз карданд. Охири соли 2019 онҳо расман аз ҳам ҷудо шуданд.

## Филмнома
### Синамо

### Телевизион

### Филмҳои хурд

### Театр

### Таблиғ

;Коргардон 
* *Kiss of Death*
;Музиквидео
* "Summer set-chelsea" (2009)
;Барномаҳо
* *Büyük Risk* (2014)

## Нигаред низ
*Феҳристи ҳунарпешаҳои марди Туркия
## Эзоҳ

## Иқтибосҳо
* 

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешаҳои мард асри XXI